Návrh na zmenu Štatútu Rady vlády Slovenskej republiky pre ľudské práva, národnostné menšiny a rodovú rovnosť

	Štatút Rady vlády Slovenskej republiky pre ľudské práva, národnostné menšiny a rodovú rovnosť, ktorý bol schválený uznesením vlády Slovenskej republiky č. 158/2011 zo dňa 2. marca 2011 sa mení a dopĺňa takto:

Čl. 4 Zloženie rady
V čl. 4 ods. 5 písm. o) sa slovo „šesť“ nahrádza slovom „osem“.
V čl. 4 ods. 6 sa slovo „šesť“ nahrádza slovom „osem“.

Čl. 6 Výbory
V čl. 6 ods. 3 sa za písm. b) vkladá písm. c) s názvom „Výbor pre práva osôb s neheterosexuálnou orientáciou“.
V čl. 6 ods. 8 sa za písm. h) vkladá písm. i) predsedom Výboru pre práva osôb s neheterosexuálnou orientáciou je podpredseda vlády pre ľudské práva a národnostné menšiny.
V čl. 6 ods. 16 sa za písm. h) vkladá písm. i) úlohy sekretariátu Výboru pre práva osôb s neheterosexuálnou orientáciou plní Úrad vlády Slovenskej republiky.

Čl. 10 Prechodné ustanovenia
V čl. 10 sa ods. 1 dopĺňa o Výbor pre práva osôb s neheterosexuálnou orientáciou.
V čl. 10 sa za ods. 11 vkladá ods. 12 Prvé rokovanie Výboru pre práva osôb s neheterosexuálnou orientáciou zvoláva podpredseda vlády pre ľudské práva a národnostné menšiny do 60 dní od ustanovujúceho zasadnutia rady. Prvého rokovania sa zúčastnia zástupcovia organizácií a inštitúcií zaoberajúcich sa danou problematikou a zástupcovia dotknutých rezortov. Návrh štatútu výboru bude zaradený na druhé zasadnutie rady. 

Ods. 12 a 13 v čl. 10 sa označujú ako ods. 13 a 14.

Tieto zmeny a doplnenia štatútu nadobúdajú účinnosť dňom ich schválenia vládou Slovenskej republiky.